SET สัปดาห์หน้าแกว่งขึ้น รับมาตรการกระตุ้นศก.ภาครัฐฯ
โบรกฯคาดตลาดหุ้นไทยสัปดาห์หน้าแกว่งขึ้น โดยได้แรงหนุนจากมาตรการกระตุ้นเศรษฐกิจภาครัฐฯ หุ้นแบงก์ - รับเหมาฟื้นตัว
6 ส.ค. 2560

Weekly outlook : Up แนวต้าน 1,590/1,595 จุด แนวรับ 1,575/1,570 จุด
บล.โนมูระ พัฒนสิน ระบุในบทวิเคราะห์ว่า สัปดาห์หน้า (7 – 11 ส.ค.) คาดตลาดแกว่งขึ้นโดยได้แรงหนุนจากมาตรการกระตุ้นเศรษฐกิจจากภาครัฐฯที่ยังคงเป็นแรงขับเคลื่อนเศรษฐกิจไทยอย่างต่อเนื่องโดยในวันที่ 10 ส.ค. นี้ มีการประมูล EAuction รถไฟทางคู่ 2 สาย ได้แก่ นครปฐม-หัวหิน (สัญญาที่ 1) มูลค่า 6.6 พันล้านบาท และนครปฐม – หัวหิน (สัญญาที่ 2) มูลค่า 6.1 พันล้านบาท จะหนุนกลุ่มในประเทศ เช่น ธนาคารกลุ่มรับเหมาให้กลับมาฟื้นตัวได้ผสานกับทิศทางเศรษฐกิจไทยที่ฟื้นตัวต่อเนื่ือง ส่งผลให้ล่าสุด Nomura ปรับคาดการณ์ ไตรมาส 2/60 GDP ขึ้นสู่ 3.4% จากเดิม 3.2%
อีกทั้งแรงกดดันจากผลประกอบการณ์ไตรมาส 2/60 ที่กดดัน SET มากว่า 3 – 4 เดือน กำลังเข้าสู่ 2 สัปดาห์สุดท้ายของการรายงาน ซึ่ง ณ ปัจจุบัน หากหักผลกระทบของ KTB ที่รายงานงบต่ำเป้า เนื่องจากนักวิเคราะห์ไม่ได้รวมการตั้งสำรองเต็มที่ในไตรมาส 2/60 จะพบว่า 21 บริษัท มีผลประกอบการรวม 7.8 หมื่นล้านบาท ถือว่า Inline ตลาดคาด
โดยมี 9 บริษัทที่งบดีกว่าคาด และ 7 บริษัทที่แย่กว่าคาดถือเป็นจิตวิทยาบวกต่อตลาดหุ้นไทยว่าน่าจะมีแรงส่งเชิงบวกต่อการลงทุนในไตรมาส 3/60 ที่แนวโน้มกลุ่ม ENERG&amp;PETRO, ICT, TOURISM, COMM, AIRLINE, HEALTH จะมีทิศทางผลประกอบการฟื้นตัวเทียบไตรมาสเดียวกันของปีก่อนเด่น
โดยกลุ่มพลังงานให้จับตาการประชุม OPEC &amp; Non-OPEC 7-8 ส.ค. ต่อประเด็นการหารือกันถึงเรื่องความเข้มงวดในการปรับลดกำลังการผลิตคาดจะหนุนราคาน้ำมันดิบฟื้นตัวขึ้นต่อ นอกจากนี้จากทิศทางเศรษฐกิจไทยเชิงบวกทำให้ Nomura คาดว่าค่าเงิน THB จะแข็งค่าสู่ 32.7, 32.4 และ 31.6 บาทต่อดอลลาร์สิ้นปี 2017, 2018, 2019 สะท้อนความเสี่ยงในระยะสั้นต่อคาดการณ์ผลประกอบการกลุ่มส่งออก ETRON, FOOD ที่เชื่อว่าสมมติฐานตลาดระยะกลางถึงยาวยังใช้ระดับ 34 – 35 บาทต่อดอลลาร์อยุ่เป็นส่วนใหญ่
ส่วนกลุ่มนำเข้าสินค้าทุนรับเหมาฯ และการบินดูเป็นกลุ่มที่ีน่าสนใจจากประเด็นนี้ดังนั้นตลาดรวมจะค่อยๆ ฟื้นต้าน 1,590/1,595 จุด แนวรับ 1,575/1,570 จุด ส่วนปัจจัยที่น่าติดตามคือการประกาศ MSCI Quarterly Index วันที่ 10 ส.ค. นี้ ซึ่งจะมีผลวันที่ 1 ก.ย.
&lt;&lt;&lt;คลิกเพื่อดูรายละเอียด&gt;&gt;&gt;